Life Is Like A Dream

《Life Is Like A Dream》係由香港歌手張學友喺2004年4月20號推出嘅粵語唱片，唱片監製係張學友同歐丁玉。唱片分做香港版同大陸版本，專輯全部歌曲都係由張學友作曲、監製，同埋4首歌詞都由佢親自填寫，主打歌曲分別係《講你知》同《給朋友》。

影響 
成張唱片歌曲都係由張學友親自作曲，意味住佢開始咗真正意義上嘅轉型成爲一名創作型歌手，其中主打歌《講你知》係寫畀佢老婆羅美薇，《給朋友》就係寫畀喺上一年遭遇不幸嘅好友張國榮、梅艷芳同埋柯受良，另外一首歌曲就係寫畀自己個女，歌名叫《搖瑤》，歌聲充滿咗濃郁嘅父愛。唱片喺推出後銷量良好，喺香港唱片市場同佢不景氣嘅情況下重達到近15萬張，亦係當年唯一一張超過雙白金嘅唱片。

呢個專輯係佢最驕傲同喜愛嘅專輯。

曲目

講你知 
《講你知》係一首由香港歌手張學友作曲、填詞同演唱錄製嘅一首冠軍歌曲，由張學友同歐丁玉監製；IOI limited製作並由上華唱片喺2004年4月20號發行。

《講你知》係唱片《Life Is Like A Dream》嘅第一主打歌，亦係第一首派台歌曲。歌曲由張學友親自作曲同填詞，藉以抒發同表達自己對老婆羅美薇嘅情感。呢個係佢公開唱畀羅美薇嘅第2首歌，第1首歌係由佢嘅好友李偲菘作曲、林夕填詞嘅名曲《妳的名字 我的姓氏》。

唱片《Life Is Like A Dream》喺中國內地被命名為為《講你知》，喺同年6月喺內地推出後就出現大量唔同嘅翻版，曾被內地傳媒報導。

佢分別喺無綫電視舉行嘅《給朋友音樂會》、《活出生命LIVE演唱會》同埋2007年舉辦嘅《學友光年世界巡迴演唱會》演唱《講你知》，現場版重收錄喺各版次嘅唱片入面。

《講你知》喺派台後即刻佔據香港各大主要音樂排行榜嘅榜首位，成為2004年度四台冠軍歌。

注解：代表連2星期冠軍

獎項 
呢張創作唱片喺2004年度爲已經淡出香港音樂頒獎禮嘅佢拎到一啲獎項，包括叱吒樂壇嘅「唱作人金獎」。專輯中包括3首香港本地嘅冠軍歌曲，《講妳知》都不出意外成為四台冠軍歌曲。唱片亦得到明報周刊演藝動力大獎嘅年度最突出唱片獎。

叱吒樂壇 
「叱吒十大專業推介歌曲」：講妳知
2004年度叱吒樂壇 「唱作人金獎」

明報周刊演藝動力大獎 
「最突出唱片獎」──Life is Like a Dream

張學友音樂專輯
流行音樂專輯
2004年音樂專輯
香港專輯